এটি নবম শ্রেণীর বার্ষিক পরীক্ষায় সাধারণ বিজ্ঞান (সৃজনশীল) বিষয়ের প্রশ্নের একটি অংশ। গতকাল বৃহস্পতিবার ব্রাহ্মণবাড়িয়ার নবীনগর উপজেলার ভোলাচং উচ্চবিদ্যালয়ে শুরু হয় এ পরীক্ষা। কিন্তু প্রধানমন্ত্রী ও কৃষিমন্ত্রীর নাম অবমাননাকরভাবে ব্যবহারের অভিযোগে পরীক্ষা বাতিল হয়ে যায়। রাষ্ট্রদ্রোহের অভিযোগে বিদ্যালয়ের প্রধান শিক্ষক মো. গিয়াস উদ্দিন ও জীববিজ্ঞানের জ্যেষ্ঠ শিক্ষিকা সেলিনা বেগমকে গ্রেপ্তার করে পুলিশ।